เริ่มต้นจากการจองร้านผ่าน Eatigo ช่วงลด 50% ตอน 16.00 น ของวัน ศุกร์ นั่งสบายไม่มีคนเลย ประทับจอดรถฟรีได้ 2 ชม ที่จอดไม่เยอะ จอดได้ประมาณ 15 คัน ร้านอยู่นในโครงการนาราเพลส ที่มี Max Value อยู่ในซอยถนนนราธิวาสราชนครินทร์ 24 ถัดจาก ดิ อัพ พระราม3 นิดเดียว เมนู Fish goan curry อร่อยคะ เนื้อปลาก้อนไม่มีกระดูก แกงเข้มข้นหอมยี่หร่า ไม่เผ็ด ให้คนชราทานได้สบาย เป็นครั้งแรกที่ได้มีโอกาสกินข้าวสวยอินเดีย Basmati rice เม็ดข้าวรียาวๆผอมๆ รสชาติคล้ายข้าวสาวไห้ พร้อมสั่ง Toss Salad เป็นสลัดที่ประกอบด้วยหัวหอมใหญ่ แตงกวา มะเขือเทศ ราดซอสมะนาว เปรี้ยวๆ รองด้วยแป้งกรอบ ทำให้ทานแล้วกับเมนูจานหลักแล้ว ไม่เลี่ยน แป้งหนานมีทั้งแบบนุ่มและกรอบสั่งได้ ชอบ Garlic Naan หอมอร่อยดีคะ เนื้อแป้งบาง และที่สำคัญมีออร์เดิฟ เสิร์ฟฟรี เป็นแป้งกรวยกรอบกินกับน้ำจิ้มอาจาดเผ็ดๆพร้อม พวกหอมแดงดองเปรี้ยว และมะกอกดองเค็ม บริกรเป็นคนอินเดีย พูดภาษาอังกฤษ ไม่พูดไทย แต่เขาบริการดีมาก ใส่ใจลูกค้าดีและสุภาพมาก อาหารทั้งหมดราคาที่โชว์ในเมนูยังไม่รวม servicd charge 10% และ vat 7% นะ แต่โดยรวมราคาไม่แพงและอิ่มคะ